Jarno Trulli

Jarno Trulli (født 13. juli 1974 i Francavilla i Pescara i Italia) er en italiensk tidligere Formel 1-fører. Hans F1-karriere strakte seg fra  til . Han kjørte for teamene Minardi, Prost, Jordan, Renault, Toyota og Lotus Racing.

 Karriere 
 Barndom 
Trulli ble født i Pescara i Italia. Foreldrene hans var interesserte i motorsport og kalte han opp etter Jarno Saarinen, en finsk verdensmester på motorsykkel i 250cm³-klassen som omkom på Monza i 1973. Dette finske fornavnet skapte en del forvirring da han først kom til Formel 1 ved at flere ikke forstod at han var italiensk. Som suksessrike racerførere flest startet han med gokart i ung alder.

 Formel 3 og tidlig Formel 1-karriere 

Etter å ha vunnet det italienske og det europeiske gokartmesterskapet, vant han det tyske Formel 3-mesterskapet i 1996, og i 1997 fikk han sin debut i Formel 1 med Minardi. Etter syv løp erstattet han en skadet Olivier Panis i Prost og imponerte med en gang. Han fikk en fjerdeplass i Tysklands Grand Prix og ledet faktisk Østerrikes Grand Prix, hvor han lå an til en fjerdeplass da motoren hans gikk i stykker. Han ble værende i Prost i to sesonger til og fikk tilslutt sin første pallplass under Europas Grand Prix 1999. Men dette var et sjeldent høydepunkt i et løp hvor flere av favorittene brøt, og teamets dårlige resultater fikk ham til å forlate Prost til fordel for Jordan.

 Jordan (2000-2001) 
I 2000 gikk Trulli til Jordan, hvor han erstattet verdensmesteren fra 1996, Damon Hill, som la opp etter 1999-sesongen. Jordan var ikke like konkurransedyktige som de var på slutten av 1990-tallet, og i løpet av de to årene med teamet klarte ikke Trulli å komme på pallen, men utmerket seg likevel i kvalifiseringer.

 Renault (2002-2004) 
For 2002-sesongen signerte han for Renault, og fikk den britiske føreren Jenson Button som lagkamerat. Også hos Renault utmerket Trulli seg i kvalifiseringer, men i løpene gjorde Button det betydelig bedre. Etter at Button gikk over til BAR den påfølgende sesongen, fikk Trulli en ny lagkamerat i spanske Fernando Alonso. Renault stilte med en sterk bil, hvor Alonso tok sin første seier i Formel 1 i Ungarns Grand Prix, men Trulli klarte ikke å levere like bra resultater. Han klarte derimot å oppnå en tredjeplass i Tysklands Grand Prix, som var hans første pallplass siden han forlot Prost-teamet.

Til tross for at han ble utkonkurrert av Alonso i 2003, oppnådde Trulli bedre resultater den påfølgende sesongen. I første halvdel av 2004-sesongen oppnådde han mange poengplasseringer, deriblant en pallplass i Spania. Han tok sin første og eneste seier i Formel 1 i Monacos Grand Prix, etter å ha utmerket seg fra pole position. Han gjorde det svært bra at laget vurderte å fortsette med Trulli i 2005-sesongen, men forholdet med teamsjef Flavio Briatore ble anstrengt, særlig etter at Trulli ble forbikjørt av Ferrari-fører Rubens Barrichello på sisterunden i Frankrikes Grand Prix, som kostet Trulli og Renault en pallplass. Etter løpet på Magny-Cours klarte han aldri å ta poeng, og med tre løp igjen av sesongen bestemte Renault seg for å sparke Trulli med umiddelbar virkning, til tross for at han lå på fjerdeplass foran Alonso i førermesterskapet. Trulli ble erstattet av verdensmesteren fra 1997, Jacques Villeneuve. Trulli hadde signert for Toyota for 2005-sesongen, men etter sparkingen fra Renault, fikk han kjøre for dem allerede i de to siste løpene av sesongen, hvor han erstattet Ricardo Zonta.

 Toyota (2004-2009) 
I de fem første løpene av 2005-sesongen gjorde Trulli det svært bra, og han fikk med seg tre pallplasser. I USAs Grand Prix på Indianapolis tok han Toyotas første pole position i Formel 1. I likhet med de andre bilene, som kjørte på Michelin-dekk, som var sett på som livsfarlige å kjøre løpet med, startet ikke Trulli løpet. I store deler av sesongen lå han sterkt an til å utkonkurrere hans lagkamerat Ralf Schumacher, men han endte på syvendeplass i førermesterskapet, to poeng bak Schumacher.

I 2006-sesongen klarte ikke han å ta poeng før Canadas Grand Prix, hvor han tok sjetteplass. Deretter tok han en fjerdeplass i USAs Grand Prix, men etter disse løpene klarte Trulli å ta poeng kun tre ytterligere ganger, med syvendeplasser i Tysklands og Italias Grand Prix, samt en sjetteplass i Japans Grand Prix.

Han startet 2007-sesongen med to syvendeplasser i Malaysias og Bahrains Grand Prix. Han tok også en sjetteplass i USAs Grand Prix, men skuffet stort i siste halvdel av sesongen, hvor eneste poeng kom i sesongfinalen på Interlagos med en åttendeplass.

For 2008-sesongen fikk han tyske Timo Glock som ny lagkamerat. I forhold til de to foregående sesongene gjorde det Trulli bedre, med fjerdeplass i Malaysias Grand Prix som beste resultat, før han tok sin første pallplass på tre år med en tredjeplass i Frankrikes Grand Prix. I sesongfinalen på Interlagos kvalifiserte Trulli seg til andre startposisjon, bak Ferrari-fører Felipe Massa, men Trulli endte på åttendeplass.

I sesongåpningen i Melbourne måtte både Trulli og Glock starte fra pitlane etter å ha stilt med ulovlige bakvinger i kvalifiseringen. Tross dette, klarte Trulli å ta en sterk tredjeplass, før han fikk en tidsstraff på 25 sekunder for å ha kjørt forbi McLaren-fører Lewis Hamilton under en sikkerhetsbilperiode. Noen dager senere fikk Trulli tilbake tredjeplassen, etter at Hamilton ble diskvalifisert for å ha gitt løpsledelsen villedende informasjon om dette ved å insistere at Trulli kjørte forbi ham, selv om Hamilton lot Trulli kjøre forbi ham etter en teamordre. I Bahrains Grand Prix tok han pole position, men på grunn av en ukonvensjonell dekkstrategi, endte han på tredjeplass, bak Jenson Button og Sebastian Vettel. Likevel satte Trulli raskeste rundetid for første gang i Formel 1. I Japans Grand Prix tok han andreplass etter å ha kvalifisert seg til andre startposisjon. I sesongavslutningen i Abu Dhabi tok Trulli sine siste poeng i Formel 1 med en syvendeplass i Toyotas siste Formel 1-løp.

 Lotus (2010-2011) 
For 2010-sesongen gikk Trulli over til det nyopprettede Lotus Racing, hvor han fikk tidligere McLaren-fører Heikki Kovalainen som lagkamerat. Laget klarte ikke å ta et eneste poeng, og Trullis beste resultat var en 13. plass i Japans Grand Prix.

Han og Kovalainen fortsatte for laget i 2011-sesongen, som skiftet navn til Team Lotus. Trullis beste resultat i 2011 var to 13. plasser, som han oppnådde i Australias og Monacos Grand Prix. For Tysklands Grand Prix ble han erstattet av Karun Chandhok, før Trulli kom tilbake til Ungarns Grand Prix, hvor han brøt på grunn av en vannlekkasje.

Laget skiftet navn til Caterham for 2012-sesongen. Den 17. februar 2012 ble Trulli erstattet av Vitalij Petrov, og 2012-sesongen ble den første siden 1969 uten italienske førere.

 Resultater 
 Fullstendige Formel 1-resultater 
(Forklaring) (Løp i uthevet skrift indikerer pole position, løp i kursiv indikerer raskeste runde)
 År Team Chassis Motor 1 2 3 4 5 6 7 8 9 10 11 12 13 14 15 16 17 18 19 Plass Poeng  Minardi Team MinardiM197 Hart830 AV7 3,0 V8 AUS9 BRA12 ARG9 SMRDNS MONRet ESP15 CANRet 15. 3 ProstGauloises Blondes ProstJS45 Mugen-HondaMF-301 HB 3,0 V10 FRA10 GBR8 GER4 HUN7 BEL15 ITA10 AUTRet  LUX   JPN   EUR   GauloisesProst Peugeot ProstAP01 PeugeotA16 3,0 V10 AUSRet BRARet ARG11 SMRRet ESP9 MONRet CANRet FRARet GBRRet AUT10 GER12 HUNRet BEL6 ITA13 LUXRet JPN12 16. 1  GauloisesProst Peugeot ProstAP02 PeugeotA18 3,0 V10 AUSRet BRARet SMRRet MON7 ESP6 CANRet FRA7 GBR9 AUT7 GERRet HUN8 BEL12 ITARet EUR2 MALDNS JPNRet 11. 7  Benson & HedgesJordan JordanEJ10 / EJ10B Mugen-HondaMF-301 HE 3,0 V10 AUSRet BRA4 SMR15 GBR6 ESP12 EURRet MONRet CAN6 FRA6 AUTRet GER9 HUN7 BELRet ITARet USARet JPN13 MAL12 10. 6  Benson & HedgesJordan Honda JordanEJ11 HondaRA001E 3,0 V10 AUSRet MAL8 BRA5 SMR5 ESP4 AUTDSQ MONRet CAN11 EURRet FRA5 GBRRet GERRet HUNRet BELRet ITARet USA4 JPN8 9. 12  Mild SevenRenault F1 Team RenaultR202 RenaultRS22 3,0 V10 AUSRet MALRet BRARet SMR9 ESP10 AUTRet MON4 CAN6 EUR8 GBRRet FRARet GERRet HUN8 BELRet ITA4 USA5 JPNRet 8. 9  Mild SevenRenault F1 Team RenaultR23 RenaultRS23 3,0 V10 AUS5 MAL5 BRA8 SMR13 ESPRet AUT8 MON6 CANRet EURRet FRARet GBR6 GER3 HUN7 ITARet USA4 JPN5 8. 33  Mild SevenRenault F1 Team RenaultR24 RenaultRS24 3,0 V10 AUS7 MAL5 BHR4 SMR5 ESP3 MON1 EUR4 CANRet USA4 FRA4 GBRRet GER11 HUNRet BEL9 ITA10 CHN  6. 46 PanasonicToyota Racing ToyotaTF104B ToyotaRVX-05 3,0 V10 JPN11 BRA12  PanasonicToyota Racing ToyotaTF105 / TF105B ToyotaRVX-05 3,0 V10 AUS9 MAL2 BHR2 SMR5 ESP3 MON10 EUR8 CANRet USADNS FRA5 GBR9 GER14 HUN4 TUR6 ITA5 BELRet BRA13 JPNRet CHN15 7. 43  PanasonicToyota Racing ToyotaTF106 / TF106B ToyotaRVX-06 2,4 V8 BHR16 MAL9 AUSRet SMRRet EUR9 ESP10 MON17 GBR11 CAN6 USA4 FRARet GER7 HUN12 TUR9 ITA7 CHNRet JPN6 BRARet 12. 15  PanasonicToyota Racing ToyotaTF107 ToyotaRVX-07 2,4 V8 AUS9 MAL7 BHR7 ESPRet MON15 CANRet USA6 FRARet GBRRet EUR13 HUN10 TUR16 ITA11 BEL11 JPN13 CHN13 BRA8  13. 8  PanasonicToyota Racing ToyotaTF108 ToyotaRVX-08 2,4 V8 AUSRet MAL4 BHR6 ESP8 TUR10 MON13 CAN6 FRA3 GBR7 GER9 HUN7 EUR5 BEL16 ITA13 SINRet JPN5 CHNRet BRA8 9. 31 2009 PanasonicToyota Racing ToyotaTF109 ToyotaRVX-09 2,4 V8 AUS3 MAL4 CHNRet BHR3 ESPRet MON13 TUR4 GBR7 GER17 HUN8 EUR13 BELRet ITA14 SIN12 JPN2 BRARet ABU7 8. 32,5  Lotus Racing LotusT127 CosworthCA2010 2,4 V8 BHR17 AUSDNS MAL17 CHNRet ESP17 MON15 TURRet CANRet EUR21 GBR16 GERRet HUN15 BEL19 ITARet SINRet JPN13 KORRet BRA19 ABU21 21. 0  Team Lotus LotusT128 RenaultRS27 2,4 V8 AUS13 MALRet CHN19 TUR18 ESP18 MON13 CAN16 EUR20 GBRRet GER  HUNRet BEL14 ITA14 SINRet JPN19 KOR17 IND19 ABU18 BRA18 21. 0

 Se også 
 Liste over Formel 1-førere
 Noter 

 Referanser 

 Eksterne lenker 



Kategori:Italienske Formel 1-førere
Kategori:Italienske motorsportsutøvere
Kategori:Personer fra Pescara
Kategori:Fødsler i 1974